REPUBLIKA HRVATSKA ZADARSKA ŽUPANIJA OPĆINA KUKLJICA

Općinsko vijeće

KLASA:

URBROJ:

Kukljica, \_.\_\_2022. godine

Na temelju članka 12. i 13. Zakona o vodnim uslugama („Narodne novine“ broj: 66/19), članka 535.- 546. Zakona o trgovačkim društvima ( „ Narodne novine“ broj: 111/93, 34/99,121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19 i 34/2 ) i članka 31. Statuta Općine Kukljica ( „Službeni glasnik Općine Kukljica“ broj 1/21), Općinsko vijeće Općine Kukljica na \_. sjednici održanoj dana \_. \_\_ 2022. godine, donosi

**PRIJEDLOG**

**ODLUKE**

**o pripajanju Društva SABUŠA d.o.o. Kukljica Društvu OTOK UGLJAN d.o.o. Preko**

Članak 1.

Ovom Odlukom utvrđuju se uvjeti, način i postupak pripajanja pripojenog Društva SABUŠA d.o.o. Kukljica Društvu preuzimatelju OTOK UGLJAN d.o.o. Preko.

Članak 2.

Društvo SABUŠA d.o.o. Kukljica, Ulica IV 24, OIB: 27481686471 upisano je u sudski registar Trgovačkog suda u Zadru, u registracijski uložak s matičnim brojem MBS: 060176624, temeljnim kapitalom društva u iznosu od 20.100,00 kuna (dvadesettisućastokuna), koji se sastoji od jednog temeljnog uloga, u iznosu temeljnog kapitala kojeg drži Općina Kukljica kao jedini član i osnivač Društva i koja je temeljem toga imatelj poslovnog udjela u omjeru 100%.

Članak 3.

Društvo OTOK UGLJAN d.o.o. Preko, Trg hrvatske nezavisnosti 2, OIB: 72374636452 upisano je u sudski registar Trgovačkog suda u Zadru, u registracijski uložak s matičnim brojem MBS: 060160813, temeljnim kapitalom društva u iznosu od 20.000,00 kuna (dvadesettisućakuna), koji se sastoji od jednog temeljnog uloga , u iznosu temeljnog kapitala kojeg drži Općina Preko kao jedini član i osnivač Društva i koja je temeljem toga imatelj poslovnog udjela u omjeru 100%.

Uvažavajući činjenicu da je Društvo OTOK UGLJAN d.o.o. koje obavlja djelatnost javne vodoopskrbe i javne odvodnje nositelj realizacije EU projekta „ Aglomeracija Preko, Kali, Otok Ugljan“ u svezi izgradnje predmetnog sustava odvodnje, a koja Aglomeracija obuhvaća i vodospremu na području Općine Kukljica te odredbi Zakona o vodnim uslugama zaključuje se da je zakonska obveza međusobno poslovno, organizacijski i pravno povezati oba Društva.

Članak 4.

Društvo SABUŠA d.o.o. kao Pripojeno društvo prenosi svoju cjelokupnu imovinu sa svim svojim pravima i obvezama na društvo OTOK UGLJAN d.o.o. kao Društvo Preuzimatelj, na temelju zaključnih financijskih izvješća pripojenog Društva na dan 31. prosinca 2022. godine.

Članak 5.

Radi provedbe pripajanja povećava se temeljni kapital društva preuzimatelja OTOK UGLJAN

d.o.o. od 20.000,00 kuna za iznos od 20.100,00 kuna.

Članak 6.

Ovaj Odluka stupa na snagu osmog dana od dana objave u “Službenom glasniku Općine Kukljica“.

OPĆINSKO VIJEĆE OPĆINE KUKLJICA

Predsjednik Općinskog vijeća

Ante Martinović